GiliGold/VAD_KnessetCorpus huggingface dataset:
אלי אלאלוף: כנראה שאת בפעם הראשונה בוועדה שלנו אני שמח לראות אותך איתנו אבל יש לנו נהלים אחרים מבחינת ניהול הישיבה.
אלי אלאלוף: תסיימי בבקשה ד"ר לוקסמבורג.
נעה היימן: אני מאגף תקציבים במשרד האוצר.
נעה היימן: אין לי מה להוסיף.
נעה בן שבת: זה הנוסח שהגיע גם ללשכת השר, הגיע לוועדה, זה הנוסח שהגיע ליו"ר הוועדה והוא מדבר על 1:450,000.
נעה בן שבת: אתם מבקשים להוריד את היחס.
נעה היימן: יש לי את הנוסח ששר האוצר חתום עליו, הוא נשלח גם אלינו, החתמנו - - -
נעה היימן: הנוסח הוא אחר, יש בו את הסכמת שני השרים והוא שונה ממה שהוצג עכשיו לוועדה.
נעה היימן: ההסכמות בין המשרדים הם על תוספת של חמישה מכשירים, המשמעות של זה שזה שינוי התקנות ל-1:475,000 איש.
נעה היימן: זה הנוסח שמוסכם על שני המשרדים.
אלי אלאלוף: ואם מחר נמצא כסף, לא נוכל לקנות מכשיר כי יש מספיק בשוק?
נעה היימן: כרגע ההסכמות התקציביות הן על תוספת של חמישה מכשירים.
אלי אלאלוף: אז יש לכם ברירה, אני לא מסכים אלא רק ל-450,000, ואם אתם רוצים, תמשכו את זה מיד.
נעה היימן: אז אנחנו מושכים.
אלי אלאלוף: מסביב לנושא של ההצטיידות הרפואית המשוכללת, יש אי שביעות רצון ענקית בציבור.
אלי אלאלוף: התורים הם גדולים, הפגיעה בבריאותם היא גדולה, והגיע הזמן שנעשה דיון ענייני על הנושא של המכשור הנדרש במערכות הבריאות.
אלי אלאלוף: בריאות זה לא רק כסף, זה גם חיים.
אלי אלאלוף: השיטה הזאת צריכים לבדוק אותה מחדש.
אלי אלאלוף: אנחנו יודעים שאי בדיקה או אי מיצוי הפוטנציאל המקצועי הנדרש לכל אחד מאתנו, זה פשוט מוות.
אלי אלאלוף: ואני חוזר על המילה.
אלי אלאלוף: אי מתן שירות, קבענו, ודאי מי שאין לו כסף, ואנחנו יוצאים מדו"ח העוני, גוזרים עליו טיפול רפואי שיכול להגיע עד למוות.
אלי אלאלוף: מי שיסבול מזה זה ודאי העניים יותר מאשר אחרים.
אלי אלאלוף: יש ניהול סיכונים, אבל כשניהול הסיכונים הוא כולו על חשבון העניים, זו לא חברה צודקת.
אלי אלאלוף: ואני מכיר את שני המדינאים של הבריאות, שר האוצר וסגן שר האוצר.
אלי אלאלוף: וגם שר האוצר בפועל, דהיינו ראש הממשלה.
אלי אלאלוף: ואי אפשר להמשיך במשחקים כאלה.
אלי אלאלוף: אי אפשר להמשיך מפני שיש בתחום הזה אפשרות גם להשיג כסף פרטי, שיאפשר לאנשים לחיות טוב יותר.
אלי אלאלוף: לא יכול להיות שאנחנו נמשיך במשחקים האלה, פחות שירות, ושהעניים ימותו.
אלי אלאלוף: זה מה שקורה, שיהיה ברור.
אלי אלאלוף: לכן אני רוצה ואחפש תמיד את הפרופורציות הטובות ביותר לטובת האזרחים, במיוחד העניים.
אלי אלאלוף: ואני לא פופוליסט.
אלי אלאלוף: תאפשרו למגזר הפרטי להכנס למשחק הזה, כדי שאנשים בעלי יכולת יממנו דרך המגזר הפרטי ובעלי פחות יכולת יקבלו בזכות את השירות הציבורי.
אלי אלאלוף: זה לא עניין טכני.
אלי אלאלוף: אם נסתכל טוב יש גם בעיה של פריפריה ולא פריפריה.
אלי אלאלוף: אם היינו ממשיכים בתקנות האלה לטפל, הייתי גם רוצה לדעת למה פה ולא שם.
אלי אלאלוף: דהיינו רשימה.
אלי אלאלוף: אז השגתי חלק מהרשימה.
קריאה: של אותם חמישה מכשירים?
אלי אלאלוף: אבל בלי הסבר.
אלי אלאלוף: אנחנו מכונת הצבעה?
אלי אלאלוף: תביאו את השיקולים למה זה פה ולא שם ותסבירו גם מה התמונה הכוללת.
אלי אלאלוף: הגיע הזמן שנקבל תמונה כוללת של כל המכשירים.
אלי אלאלוף: למה באילת אי אפשר לקבל מכשיר של PET CT, - - - רק 60,000.
אלי אלאלוף: שילכו לטוס או ש- - - וגם תא הלחץ, למה באילת איפה שהחבר'ה צוללים אין תא לחץ.
אלי אלאלוף: לכן אני מציע, אני מבקש ממשרד הבריאות רשימה כוללת ארצית של כל המכשירים שנחשבים מתוחכמים ונדרש עבורם אישור של הוועדה.
אלי אלאלוף: תספקו לנו את זה בבקשה.
אלי אלאלוף: היות וזה תקנה אני מוכן לקיים דיון גם בפגרה.
אלי אלאלוף: מה הנוסח האחרון?
נעה היימן: 475,000.
אלי אלאלוף: אני מוכן מחר לקיים דיון.
קריאה: אתה יכול לתת לנו כמה זמן להסדיר את הנושא הזה?
אלי אלאלוף: נחדש את הדיון בעוד חמש דקות.
אלי אלאלוף: היות ויש החלטה להביא עוד חמישה מכשירים, לא צריך להסתבך עם מספר תושבים.
אלי אלאלוף: הוחלט על חמישה, כתוב חמישה בצו השר הממונה אז בואו נאשר את החמישה, אבל איפה.
אלי אלאלוף: אני רוצה לדעת איפה החמישה יותקנו.
אסנת לוקסמבורג: אנחנו עוד לא יודעים לתת תשובה כי אנחנו עושים הערכת צרכים.
אלי אלאלוף: אז לא יהיה דיון.
אלי אלאלוף: אני מבקש ששוב, תנו לנו את כל הנתונים.
אלי אלאלוף: אנחנו לא חותמת גומי.
אלי אלאלוף: אני מבקש, אני - - - אקבל רשימה של המקומות ולמה הועדפו המקומות האלה לעומת אחרים.
אסנת לוקסמבורג: אנחנו יכולים לבוא ולהגיד שאנחנו עושים הערכת צרכים לאומית לגבי הזמינות של הבדיקות האלה והצורך שלהן ברמה הלאומית, כאשר אנחנו מבחינת הנתונים שאנחנו אוספים זה גם את מספר הבדיקות, את השינוי במספר הבדיקות שקורה בשנים האחרונות ומה קורה במכונים השונים.
אסנת לוקסמבורג: אנחנו אוספים את כל הבקשות הקיימות כאשר הן ייבחנו לפי נגישות גיאוגרפית, כח אדם מיומן ותשתיות ברפואה גרעינית, היכולת של המוסד הרפואי כולל ההיבט האונקולוגי שלו, כל הנושא של התכניות העתידיות שקיימות באותו אזור גיאוגרפי לפיתוח של הדברים, ואנחנו כרגע נמצאים בשלבי עבודה בנושא הזה ולפי זה אנחנו נקבל את ההחלטה במשרד.
אלי אלאלוף: לפי זה כבר אתם יודעים מה המקומות.
אסנת לוקסמבורג: אנחנו עוד לא יודעים את כל הנתונים, אנחנו אוספים, מרכזים, יהיה דיון ברמת סגן השר לגבי הנושא של החלוקה.
אסנת לוקסמבורג: יש פה עבודה מקצועית שמתנהלת כרגע לטובת הנושא הזה ואנחנו נסכם את זה כמובן אצל סגן השר.
אלי אלאלוף: אנחנו שמחים שיועץ השר אדון בבצ'יק נמצא איתנו, ברוך הבא לישיבה ולוועדה.
אלי אלאלוף: לנו יש שתי בעיות, אחת שנראית לי טכנית מיותרת, היא לא בעיה אמיתית, להתווכח על 475,000 או 450,000 תושבים זה לא משנה מהותית, כי ההחלטה החשובה זה שאושרו חמישה מכשירים.
אלי אלאלוף: שתיים – לאן הולכים המכשירים האלה.
אלי אלאלוף: הוועדה צריכה לדעת על יכולות החלוקה ושמות של המרכזים.
אלי אלאלוף: גם אם זה חלקי, כדאי שנדע לאן זה הולך.
מוטי בבצ'יק: נכון לרגע זה אנחנו צריכים לעשות הכל בתיאום עם האוצר והמחלקה אצלנו במשרד, אסנת ואסתי עשו מיפוי צרכים לאיפה צריך.
מוטי בבצ'יק: יש יותר משישה בתי חולים, יש מכשיר אחד שעדיין אצלנו, לא חילקנו אותו, כי עד שאנחנו לא מקבלים את התוספות, רצינו לדעת כמה יהיה לנו בסופו של דבר ואז לדעת.
מוטי בבצ'יק: לפי הצרכים שהמחלקה, אסנת ואסתי עשו, צריך יותר משישה מכשירים לחלק במדינה, ואנחנו נסיים את העבודה אני מאמין מיד אחרי שנקבל את האישורים.
מוטי בבצ'יק: אנחנו נראה שאלה שהכי יצטרכו, לשם נעביר את האישורים.
מוטי בבצ'יק: אם היא רוצה להגיד את כל המספרים, אני חושב שלא כדאי, הוועדה אמורה לדעת בדיוק - - -
אלי אלאלוף: היא צריכה לדעת לאור התלונות ולאור הבקשות של גופים שונים שרוצים לדעת למה הם לא ברשימה או למה אנחנו לא ניכלל ברשימה.
מוטי בבצ'יק: בשישה?
אלי אלאלוף: בשישה או חמישה.
מוטי בבצ'יק: זה לא מספיק.
מוטי בבצ'יק: אני ישבתי עם היועץ של שר האוצר ואמרנו ששר האוצר בכלל רוצה לבטל את כל האישורים האלה.
מוטי בבצ'יק: אמרנו שהיושב ראש יקדם חוק, אם שר האוצר יאשר אותו, אין שום בעיה.
אלי אלאלוף: החוק הזה שאני מוכן, שאני אקדם את החוק על ביטול - - -
מוטי בבצ'יק: גם על ה-PETCT, גם MRI, גם תא לחץ, גם רובוטים.
מוטי בבצ'יק: בשמחה, אם נוכל לקדם תוספות, משרד הבריאות יקבל אותו.
אלי אלאלוף: אוקיי, אבל כרגע אני מבקש לתת אישור בוועדה כולל שמות של המקומות שאמורים לקבל, לפי שיקולכם.
מוטי בבצ'יק: אני אגיד ליושב הראש למה אנחנו לא רוצים כרגע להגיד.
מוטי בבצ'יק: כי גם אלה שאנחנו חושבים כרגע לתת להם, אנחנו לא במאה אחוז יודעים שהם יכולים לעמוד, הם צריכים להביא רופאים, הם צריכים להכין את בית החולים בשביל זה.
מוטי בבצ'יק: אם אנחנו נגיד כרגע נניח שאנחנו נותנים לבית חולים X, בית החולים הזה יגיד "בוועדה אמרת שאתה נותן לי, תן לי, אני כבר אסתדר איך לעשות את זה".
מוטי בבצ'יק: לא כדאי להציף את השמות שלהם פה כי אחרי זה הם ירצו להתווכח איתנו, שאנחנו אמרנו בפרוטוקול של הוועדה שניתן לבית חולים X ובזכות שאתה אמרת את השם של בית חולים שלי, הוועדה הסכימה לאשר לך את ה - - -
אלי אלאלוף: אז יש פה עניין של תפיסת עולם.
אלי אלאלוף: אני מוכן לקבל רשימה חלקית אבל לא לתת שום אישור על עיוור.
אלי אלאלוף: וזה מה שקורה.
מוטי בבצ'יק: רשימה חלקית של מה, של ה- - -
אלי אלאלוף: אולי החלטתם, עשיתם - - -
מוטי בבצ'יק: אנחנו נעביר לוועדה.
מוטי בבצ'יק: אני לא חושב שזה צריך להכנס לפרוטוקול.
אלי אלאלוף: תביאו אחד-אחד.
אלי אלאלוף: אני לא אביא להצבעה תקנה חלקית שגורמת למתח בתוך המערכת.
אלי אלאלוף: אני שמעתי שמות - - -
מוטי בבצ'יק: אם אנחנו נגיד שמות אני חושב שזה יגרום ליותר מתח.
מוטי בבצ'יק: אוטומטי אפילו אלה שלא מקבלים - - -
אלי אלאלוף: רק מה שאתה בטוח.
אלי אלאלוף: אם הצוות המקצועי שלך יודע להגיד שלמקום הזה יש גם צוות רפואי, יש גם ידע בהפעלת מערכות גרעיניות, יש למערכת הזו דרישות וצורך, שינמקו.
אלי אלאלוף: שהמערכת תנמק ותגיד בסוף "כרגע בשלב הזה אנחנו רוצים רק עבור מרכז X", כי אחרת אתה גורם למתח מיותר בתוך המערכת ותסכול אדיר, ואז אנשים באמת יתחילו לסבול.
אסנת לוקסמבורג: אנחנו יכולים לתת דוגמה, בפעם הקודמת שדנו בזה הוועדה מאוד ביקשה - - -
אלי אלאלוף: לא קיבלתי את העליהום שקיבלתי השבוע.
אלי אלאלוף: קיבלתי עליהום מכל מיני גורמים ששואלים "למה לא נהיה כלולים".
אסנת לוקסמבורג: אני יכולה להגיד לך שפעם שעברה שהיה פה דיון והוועדה ביקשה שזה יינתן לצפת ועשתה דיון, אנחנו מחכים למעלה משנתיים שהרישיון שניתן לצפת ייצא לפועל ורק לפני כשבוע הוא יצא לפועל מבחינת הדברים כי תשתיות לא היו מוכנות וכל מיני דברים אחרים.
אלי אלאלוף: זה עוד יותר מצדיק את העמדה שלי.
אלי אלאלוף: אל תתנו שמות בלי שה- - -
אסנת לוקסמבורג: אז אנחנו עושים עבודה מקצועית ואנחנו עושים את זה לא בפעם הראשונה ולא בפעם השנייה.
אסנת לוקסמבורג: אנחנו בתוך המשרד יודעים לעשות את זה ואנחנו עושים את זה גם בתיאום עם משרד האוצר ועם משרדים אחרים.
אסנת לוקסמבורג: כמו שאמר מוטי, אנחנו עלולים להגיע לסיטואציה שבו המשרד יהיה בן ערובה לבית חולים זה או אחר שהשם שלו הוזכר פה ואחר כך לא יעמוד בכל התנאים שיידרש או לחילופין אנחנו לא נוכל לאשר את זה ואז מה שיקרה זה שאנחנו פשוט נמנע מהתושבים לקבל את השירות שהם יכולים לקבל בבית חולים אחר, וזה יהיה נורא נורא חבל.
אלי אלאלוף: אולי היום הוא לא מקבל את השירות בגלל שאתם נותנים אישור לצפת וצפת לא מסוגל לפעול שנתיים?
אלי אלאלוף: מי סובל?
אסנת לוקסמבורג: אנחנו יצאנו מתוך ראיה של פריפריה, אנחנו התחשבנו מאוד בבקשה של הוועדה שהייתה פה, ביושב ראש הקודם שהיה פה, אנחנו נתנו מתוך כוונה לתת בפריפריה, חשבנו שיש מקום לתת בפריפריה.
אסנת לוקסמבורג: אנחנו לומדים מהניסיון שלנו והניסיון שלנו בשנים האחרונות בהקשר הזה עם המצוקה שקיימת ברפואה גרעינית, הראה לנו שיש פה הרבה מאוד מרכיבים ושרמת השיקולים היא הרבה יותר מורכבת מאשר להחליט על מקום X או על מקום Y. זה צריך לכלול את כל הפעילות - - -
אלי אלאלוף: אתם יכולים להגיד את מי שאתם בוחרים ולהגיד שהביצוע בעוד שנתיים.
אלי אלאלוף: אבל תתנו שם.
אסנת לוקסמבורג: אנחנו כרגע כמו שאמרתי, נמצאים בשיא העבודה המקצועית שלנו בנושא הזה כדי שהדברים יינתנו בצורה הטובה ביותר.
אלי אלאלוף: אז אנחנו נמתין.
אלי אלאלוף: אנחנו פה לרשותכם, כולל בפגרה.
אלי אלאלוף: אפשר להעביר את התקנה בפגרה.
אסנת לוקסמבורג: ככל שאנחנו דוחים את ה- - -
מוטי בבצ'יק: אנחנו מבקשים בכל אופן להצביע.
אסנת לוקסמבורג: אנחנו מבקשים בכל זאת את האישור.
מוטי בבצ'יק: ממש חשוב לנו שנוכל - - -
אלי אלאלוף: בחוסר הידע שיש היום על שולחן הוועדה אני באופן אישי לא מביא היום.
אלי אלאלוף: מחר תתנו השלמות של האינפורמציה.
אבירם סושרד: אני מנכ"ל פיליפס אלקטרוניקס בישראל.
אלי אלאלוף: למה אנחנו צריכים לשמוע את פיליפס?
אבירם סושרד: כי אני חושב שאני יכול לתרום.
אלי אלאלוף: לא .
אלי אלאלוף: גוף מסחרי לא צריך להציג את זה.
אבירם סושרד: זה גוף מסחרי אבל יצא מכרז בתחום של PETCT, בשלושה בתי חולים, המכרז הזה נעצר.
אסנת לוקסמבורג: איזה מכרז?
אסנת לוקסמבורג: לא יצא שום מכרז.
אבירם סושרד: יצא מכרז בשלושה בתי חולים.
אלי אלאלוף: לא, אני מנהל את הישיבה.
אלי אלאלוף: אין דיון כזה.
אבירם סושרד: בבני ציון, בבית חולים הדסה - - -
אלי אלאלוף: אתה רוצה שאני אוציא אותך?
אלי אלאלוף: לא נעים.
אבירם סושרד: לא, אבל חבל שלא תשמע אותי, אני חושב שאני יכול לתרום.
אלי אלאלוף: לא, אני לא אשמע אותך.
אלי אלאלוף: אני חושב שהישיבה נעולה.
אלי אלאלוף: צהריים טובים, מתנצלים על האיחור.
אלי אלאלוף: היום ה-16.7.2018 ד' באב תשע"ח השעה 13:22.
אלי אלאלוף: יש לנו תקנות.
אלי אלאלוף: לעובדי עמ"י.
אלי אלאלוף: מי שאמור להציג את זה הוא עו"ד עידו בן צור.
עידו בן צור: אני סגן היועץ המשפטי לנציבות שירות המדינה.
עידו בן צור: למעשה יש פה שני נושאים, שני תיקוני תקנות, הן פשוט הזדמנו מבחינת העיתוי ביחד אבל זה שני נושאים שונים, אחד בהקשר של העוזרים המשפטיים בהנהלת בתי המשפט והשני בעניין עובדי עמ"י, או בשם החדש שלהם עובדי איתן.
עידו בן צור: אני אציג באופן כללי את התיקונים שנדרשים ואת הנושא של העוזרים המשפטיים ואיילת קדוש ועו"ד עידית ביטמן שלצידי ישלימו לגבי עובדי איתן שהם עסקו בנושא.
עידו בן צור: באופן כללי בשירות המדינה, לפי חוק שירות המדינה יש שני מסלולי העסקה מרכזיים.
עידו בן צור: יש לנו עובדים שמועסקים בכתב מינוי, עובדים קבועים, שבעצם יש להם כתב מינוי שהוא לצמיתות, העסקה קבועה בשירות המדינה, היא לא מוגבלת זמן, עד שמפטרים אותך או שאתה יוצא לפנסיה.
עידו בן צור: לצד זה יש סמכות לנציב שירות המדינה לפי סעיף 40 לחוק שירות המדינה (מינויים) להעסיק עובדים בחוזה מיוחד.
עידו בן צור: סוגי התפקידים שבהם מועסקים עובדים בחוזה מיוחד נקבעים בתקנות מכח חוק שירות המדינה (מינויים) חוזה מיוחד.
עידו בן צור: ובעלי התפקידים שהנציב רשאי לאצול להם מסמכותו לחתום על החוזים האלה נקבעים בתקנות נפרדות שזה תקנות שירות המדינה (מינויים בעלי תפקידים) שהנציב רשאי לאצול להם מסמכותו לפי סעיף 40 לחוק.
עידו בן צור: למעשה אנחנו מבקשים לתקן פה את שתי התקנות האלה, הן לגבי העוזרים המשפטיים, הן לגבי עובדי איתן.
עידו בן צור: לגבי העוזרים המשפטיים, למעשה מדובר בעוזרים משפטיים של השופטים בהנהלת בתי המשפט, לכל שופט יש עוזר משפטי.
עידו בן צור: מתכונת ההעסקה מתאפיינת במערכת של יחסי אמון בין השופט לעוזר המשפטי.
עידו בן צור: אנחנו למעשה נמצאים אחרי סכסוך עבודה - - -
מיכל בירן: רק מכיוון שאחי נוכח בדיון, שוב גילוי נאות, אחי עובד בהסתדרות, שי בירן, מנכ"ל האגף לכלכלה.
עידו בן צור: אנחנו למעשה לגבי העוזרים המשפטיים נמצאים אחרי סכסוך עבודה מאוד ממושך באורך מספר שנים שגם הגיע לערכאות משפטיות, הגיע בסופו של דבר גם לבג"צ.
עידו בן צור: אני לא אלאה לגבי כל ההיסטוריה אבל אנחנו נמצאים אני מקווה לקראת עידן אחר, למעשה בעקבות פסק הדין של בג"צ ומשא ומתן שהתנהל עם ההסתדרות, הגענו להסכמות שנמצאים ממש בימים אלה בניסוחים של הסכם קיבוצי ולפיהן העוזרים המשפטיים יועסקו בחוזה מיוחד לתקופה שלא כתובה, אלא למעשה על פי שיקול דעת השופט הממונה.
מיכל בירן: שזה כל מה שביקשנו אגב בדיון אז.
עידו בן צור: בסדר.
עידו בן צור: זה בסופו של דבר מה שהוסכם.
עידו בן צור: לצורך כך אנחנו למעשה מבקשים לתקן את תקנות שירות המדינה מינויים חוזה מיוחד ולהוסיף את סוג העובדים, את העוזרים המשפטיים כתקנה נפרדת בתקנות ולקבוע שההעסקה שלהם לא תהיה מוגבלת בזמן.
עידו בן צור: כמובן, עוד פעם, סיום ההעסקה יהיה על פי שיקול הדעת של השופט שזה ייקבע גם בהסכם הקיבוצי.
עידו בן צור: בנוסף אנחנו מבקשים לתקן את התקנות של בעלי התפקידים שהנציב רשאי לאצול להם מסמכותו ולאפשר לנציב לאצול מסמכותו למנהל בתי המשפט ולסמנכ"לית למשאבי אנוש במערכת בתי המשפט, שהם למעשה יחתמו על החוזים.
עידו בן צור: למעשה לייעל את העבודה ולא ליצור בירוקרטיה שכל חוזה כזה צריך להגיע לנציבות שירות המדינה, בסוף זה חוזה גנרי שגם הוסכם שהוא יהיה נספח להסכם הקיבוצי, כך שאין פה שיקול דעת.
אלי אלאלוף: אם אני מבין טוב יש לנו בעצם שלושה דברים לטיפול כרגע, עובדי איתן, העוזרים של השופטים ומינויים של ה- - -
עידו בן צור: לא.
עידו בן צור: זה שני נושאים.
עידו בן צור: עובדי איתן ועוזרים משפטיים.
עידו בן צור: בשני הנושאים אנחנו מבקשים לתקן שתי התקנות, אחת להוסיף את סוג העובדים, עוזרים משפטיים שיועסקו בחוזה מיוחד ולתקן את התקנות לגבי - - -
עידו בן צור: רק להשלים לגבי עובדי איתן, אני מבקש שאיילת תשלים.
אלי אלאלוף: אתה רוצה להגיד משהו לפני?
שי בירן: לגבי העוזרים המשפטיים אני רוצה להגיד ממש משהו קצר.
אלי אלאלוף: כרגע זה עובדי איתן.
איילת קדוש: אני מנציבות שירות המדינה.
איילת קדוש: למעשה נעשתה א יזו שהיא עבודת מטה של הנציבות בשיתוף משרדי הממשלה העיקריים שמעסיקים עובדי עמ"י, שזה משרד החוץ, משרד הבטחון, משרד ראש הממשלה, משרד הכלכלה ומשרדים נוספים, שאנחנו בחנו את המעמד של עובדי עמ"י, יש החלטת ממשלה משנת 1959 שהחליטה להחריג את עובדי עמ"י מעובדי המדינה ולמעשה קבעה שחוק המינויים לא יחול על ההעסקה שלהם.
איילת קדוש: חברי הצוות הבין משרדי המליצו לנציב שירות המדינה דאז משה דיין שהחוק כן יחול על עמ"י בשני היבטים: ההיבט הראשון היה מבחינת הסדרה של כללי העסקה על עובדים שהם עובדים מטעם המדינה בנציגויות הישראליות בחו"ל, והטעם השני מבחינת החלה של תנאי העסקה וכללים להעסקת עובדי מדינה גם על עובדי הנציגויות בחו"ל.
איילת קדוש: בינואר השנה עברה החלטת ממשלה שלמעשה קבעה שחוק המינויים יחול על העובדים, על עובדי עמ"י בנציגויות ושאכן מאותו מועד באמת השם שלהם ישונה לעובדי איתן, שהמשמעות היא אזרח ישראלי תומך נציגות.
איילת קדוש: העובדים, תפקידי עזר לנציגויות, הם מועסקים לתקופה קצובה והם לא נמנים על הסגל הדיפלומטי של הנציגויות.
איילת קדוש: במקביל לכל אלה, למעשה כרגע מה שאנחנו מבקשים, החלטת הממשל קבעה שמועד התחולה יהיה או חצי שנה מיום ההחלטה או עד לתיקון תקנה ייעודית להעסקה של עובדי איתן.
איילת קדוש: כרגע אנחנו מבקשים לתקן תקנה שהיא נועדה להעסיק, תקנה ייחודית להעסקה שלהם, ההעסקה מוגבלת לארבע שנים עם אפשרות הארכה של שנה בכל פעם ולא יותר משש שנים.
נעה בן שבת: שש שנים הארכה או שש שנים בסך הכל?
איילת קדוש: שש שנים בסך הכל.
איילת קדוש: ושוב, כדי לצמצם את נושא הבירוקרטיה ביקשנו גם כאן להאציל סמכות לסמנכ"ל משאבי אנוש במשרד החוץ או לראשי הנציגויות לחתום על חוזי ההעסקה של העובדים.
אלי אלאלוף: נציגי עובדי איתן החדשים.
שי בירן: אדוני, עובדי איתן נמצאים בחו"ל ואני נמצא בקשר עם הועד.
אלי אלאלוף: כי בדיונים הקודמים היו נציגים פה.
שי בירן: רק בגלל שהם במקרה היו בארץ באותו זמן.
שי בירן: התקשורת איתם מבוצעת באמצעות שיחות וידאו ושיחות רמקול.
שי בירן: אני מנכ"ל אגף כלכלה בהסתדרות.
שי בירן: את הגילוי הנאות כבר אחותי עשתה, אבל בכל זאת, אחותי היא חברת הכנסת מיכל בירן.
שי בירן: ראשית לגבי העוזרים המשפטיים - - -
אלי אלאלוף: לא לגבי איתן?
שי בירן: לגבי איתן יש כמה דברים.
אלי אלאלוף: אז בוא נתחיל בזה.
שי בירן: אוקיי.
שי בירן: אז לגבי איתן, האמירה הראשונה זה שהתקנות האלה הן תקנות טובות שעושות תיקון היסטורי ונותנות מעמד ברור לעובדים האלה כעובדי מדינה, התקנות האלה וההסדרה הכלכלית של העובדים הם המשך של משא ומתן ממושך שבו ההסתדרות עבדה מול הצוות הממשלתי.
שי בירן: לצערנו משרד האוצר מסרב לחתום על הסכם קיבוצי בעניין העובדים האלה ואנחנו חושבים שאין לזה שום הצדקה שהסדרה קיבוצית לא תמומש באמצעות הסכם קיבוצי ובד בבד התקנות האלה צריכות לעבור כי הן חשובות, במקביל מתנהל עדיין משא ומתן על המודל הכלכלי, על תיקון בעיות במודל הכלכלי של העובדים, זה לא ממין העניין הזה אבל המשא ומתן הוא ענייני ורציני ומשרד האוצר מתייחס לנושא, מתעדף אותו מאוד גבוה, ולכן על השולחן הזה רק שני חידודים, מאוד מאוד חשוב לנו שהזכויות של העובדים כעובדי מדינה יחולו למפרע, יחולו מינואר 2018 שזה היה התכנון המקורי ועניינים פרוצדורליים עיכבו אותו.
שי בירן: חשוב לנו מאוד שהוותק שלהם כעמ"י ייחשב לכל זכות שקשורה לגישה למכרזים בשירות המדינה כי זה בעצם האופק שלהם להעסקה שהיא לא קצובה בזמן והיא פה בישראל, וחשוב לנו מאוד שימי חופשה ומחלה כמו עובדי מדינה, זו זכות שתתוקן לעובדים האלה מינואר 2018 מאחר שזה המועד שסוכם שההסכמות יחולו בו, וכמו שאמרתי התקנות הן מבורכות, צד העובדים מברך עליהן.
שי בירן: העובדים האלה צריכים להיות עובדי מדינה.
אלי אלאלוף: זה התיקון המוצג על ידי נציג ההסתדרות.
שי בירן: אדוני זה לא תיקון מאחר שהתקנות הן לא המקום שמסדיר את הזכויות הכלכליות.
שי בירן: אלה דברים שהיה חשוב לי לומר, אבל לעניין התקנות, אין לנו הערות על התקנות.
עידו בן צור: כמו שנאמר, ההסתדרות לא מתנגדת לתקנות, היא תומכת למעשה בתקנות.
עידו בן צור: התקנות גם מתואמות עם ההסתדרות, אגב, בשני הנושאים שדיברתי עליהם.
אלי אלאלוף: אז אנחנו בנוסח התקנות מאשרים אותו וזה הכל בסדר?
אלי אלאלוף: זה נגמר?
שי בירן: ככל שהנציבות יבהירו שהתקנות מנותקות מנושא הזכויות הכלכליות וקביעתן למפרע.
עידו בן צור: התקנות בוודאי מנותקות מנושא הזכויות הכלכליות.
עידו בן צור: ככל שיש טענות או בקשות בהקשר של הזכויות הכלכליות דינן להתברר במסגרת המשא ומתן שמתנהל וזה המקום להעלות אותן, לא פה.
מיכל בירן: יש כאן נציגים של האוצר?
אלי אלאלוף: אז לא הבנתי, מה לא רוצה לאשר האוצר?
מיכל בירן: הוא לא רוצה, אם אני מבינה נכון - - -
אלי אלאלוף: נשאל את האוצר.
אלי אלאלוף: מה אתם לא רוצים לאשר?
אלי אלאלוף: האשימו אתכם שאתם לא רוצים לאשר את ההסכם הקיבוצי.
מיכל בירן: אם ההסכמות זה מתחילת 2018 למה שלא ישלמו להם על זה מאז?
שי בירן: אגב, זה לא עניין של תשלום, זה עניין של זכות סוציאלית.
שי בירן: ימי חופשה ומחלה.
שי בירן: הכסף הוסדר במקום אחר.
אלי אלאלוף: תאפשר לי ניהול דיון.
שי בירן: סליחה אדוני.
טלי אוברמן: אני מהממונה על השכר במשרד האוצר.
טלי אוברמן: האמת שהבקשה הזאת, שהיא הסכמה כלכלית ונציבותית, היא עלתה היום לראשונה.
טלי אוברמן: לא הייתה הסכמה כזאת שזה יחול רטרואקטיבית.
שי בירן: מאחר שכולם חשבו שהתקנות יעלו לפני ינואר 2018.
שי בירן: לכן החידוד מגיע כמו שהוא מגיע.
אלי אלאלוף: כרגע אנחנו מאשרים תקנות לפי בקשתכם, כי זה התקנות שלכם.
אלי אלאלוף: אנחנו מאשרים, זה לא כולל רטרואקטיביות.
אלי אלאלוף: ואתם מנהלים משא ומתן על הרטרואקטיביות?
עידו בן צור: הסוגיה של הרטרואקטיביות לא קשורה לתקנות עצמן, עוד פעם, זה - - -
אלי אלאלוף: אבל אני שואל לגבי - - -
טלי אוברמן: לא, אנחנו עד עכשיו לא ניהלנו כי עד עכשיו לא הועלתה הדרישה הזאת.
טלי אוברמן: זו הפעם הראשונה שאנחנו שומעים את זה.
אלי אלאלוף: אז זה חדש.
טלי אוברמן: כן.
טלי אוברמן: במקביל זה נכון שאנחנו מקיימים משא ומתן כמו ששי אמר, מאוד רציני, מאוד ענייני, ברמה אפילו היום יומית, לגבי כמה נקודות במודל שהעובדים, אנחנו דנים לגבי היישום של מודל השכר החדש.
אלי אלאלוף: בגלל זה אנחנו לא נתייחס למה שיכול להיות בעתיד.
אלי אלאלוף: כרגע בתקנות זה ברור שזה לא רטרואקטיבי.
מיכל בירן: אני אשמח - - - שמסיימים את זה.
אלי אלאלוף: בבקשה טלי.
מיכל בירן: אתם אמנם הגעתם להסכמות אבל כמו שהייתה לי בעיה בעוזרים המשפטיים בעניין קציבת הכהונה, יש לי בעיה גם פה עם עובדי איתן.
מיכל בירן: דה פקטו גם שם הגבלת המועד של העסקה היא לא סבירה, בסוף הם עובדי מדינה, את קוראת לזה תומכי הסגל הדיפלומטי, בסוף אני פוגשת אותם ברחבי העולם בכל המשלחות שאני יוצאת אליהן, הם עושים עבודה חשובה ואני מקווה שגם הדבר הזה יתוקן בעתיד.
שי בירן: אדוני, אני אשמח להגיב על הדבר הזה.
שי בירן: חשוב לי שאני אוכל להגיד גם משהו על העוזרים המשפטיים אבל לגבי הנושא הזה - - -
אלי אלאלוף: רגע, אנחנו אחד-אחד.
אלי אלאלוף: זה לא קשור אחד בשני.
שי בירן: בסדר.
שי בירן: להבדיל מהעוזרים המשפטיים שם סברנו שהגבלת הכהונה היא חטא ועוול לעובדים, במקרה הנדון אנחנו חושבים שגם צד העובדים וגם צד המדינה יש להם אינטרס משותף לייצר מצב שבו חוק שירות המדינה מינויים עם החסמים שהמחוקק התכוון אליהם יגנו על שירות המדינה מפני דברים ארעיים מדי.
שי בירן: ההעסקה הזאת מטבעה ארעית, הם לא עוברים קורס צוערים ולא עוברים בדרך המלך - - -
אלי אלאלוף: יש לי עקרון.
אלי אלאלוף: אני אוהב לדון - - -
שי בירן: רק חשוב לי לחדד שהוועד צופה בנו עכשיו והוועד מקבל את זה, את עניין הקצבת הגבלת הכהונה.
שי בירן: גם הם לא באו כדי להזדקן ולפרוש כעמ"י.
קריאה: הם - - - את השידור של הדיון.
אלי אלאלוף: השידור הרשמי?
קריאה: דרך האינטרנט.
שי בירן: כן.
שי בירן: והם כמובן מודים לך אדוני.
שי בירן: בוואטסאפים אני מקבל את זה תוך כדי.
אלי אלאלוף: אז תן לי להעביר את זה.
אלי אלאלוף: בואו נעבור להקראה.
נעה בן שבת: כיוון שאחד הסטים של התקנות, הסט הראשי שקובע שהם יועסקו בחוזה מיוחד הוא הסט שכולל גם את העוזרים המשפטיים, אולי קודם נדון גם בנושא העוזרים המשפטיים?
אלי אלאלוף: אני רוצה לסגור אחד, לברך אותם, וכך מי שקשור לראשון יילך.
נעה בן שבת: תקנות שירות המדינה (מינויים) (חוזה מיוחד) (תיקון), התשע"ח-2018 בתוקף סמכותי לפי סעיפים 40 ו-55 לחוק שירות המדינה (מינויים), התשי"ט-1959, על פי המלצת ועדת השירות ובהתייעצות עם ועדת העבודה של הכנסת, אני מתקין תקנות אלה: תיקון תקנה 1 1.
נעה בן שבת: בתקנות שירות המדינה (מינויים) (חוזה מיוחד), התש"ך-1960, (להלן – התקנות העיקריות), בתקנה 1, אחרי פסקה (19) יבוא: "(20) אדם שיועסק כאזרח ישראלי תומך נציגות בנציגויות ישראל בחוץ לארץ (21) אדם שיועסק בתפקיד של עוזר משפטי לשופט בהנהלת בתי המשפט.
נעה בן שבת: " תיקון תקנה 2 2.
נעה בן שבת: בתקנה 2 לתקנות העיקריות, אחרי פסקה (8) יבוא: טור א' טור ב' טור ג' "(9) אדם כאמור 4 שנים שנה אחת בכל פעם, בתקנה 1(20) אך לא יותר משש שנים בסך הכל.
נעה בן שבת: אנחנו מדברים בסך הכל יחד עם ה-4 שנים שבמקור.
נעה בן שבת: אגב, השש שנים האלה ייספרו מ-1 בינואר, אם אתם תגיעו ל-1 בינואר התכוונתם שהשש שנים ייספרו מה-1 בינואר או מחתימת חוזה כשייחתם כבר חוזה מיוחד?
נעה בן שבת: זאת אומרת אנשים שכבר מועסקים נניח שנתיים - - -
איילת קדוש: אנחנו מבחינתנו לכל דבר ועניין רואים גם את ההעסקה הקודמת של העובדים כעמ"י כרצף, גם לנושא הזכויות ולכן זה הסך הכל, לא יעלה על שש שנים.
נעה בן שבת: זה סט אחד של התקנות.
נעה בן שבת: הסט השני הוא בעמוד האחרון ברצף.
נעה בן שבת: תקנות שירות המדינה (מינויים) (קביעת בעלי התפקידים שהנציב רשאי לאצול להם מסמכותו לפי סעיף 40 לחוק) (תיקון), התשע"ח-2018 בתוקף סמכותי לפי סעיפים 40 ו-55 לחוק שירות המדינה (מינויים), התשי"ט-1959, ובאישור ועדת העבודה הרווחה והבריאות, אני מתקין תקנות אלה: תיקון תקנה 1 1.
נעה בן שבת: בתקנות שירות המדינה (מינויים) (קביעת בעלי התפקידים שהנציב רשאי לאצול להם מסמכותו לפי סעיף 40 לחוק), התשכ"ז-1967, בתקנה 1, אחרי פסקה (3א) יבוא: "(3ב) סגן מנהל כללי במשרד או ראש נציגות ישראל בחוץ לארץ, לגבי חתימה על חוזים מיוחדים לפי תקנה 1(20) לתקנות שירות המדינה (מינויים)(חוזה מיוחד) התש"ך-1960.
נעה בן שבת: " ;
אלי אלאלוף: הכל בסדר?
אלי אלאלוף: אז נעבור להצבעה.
אלי אלאלוף: מזל טוב לעמ"י שהפכו לאית"ן.
אלי אלאלוף: באמת מגיע להם.
אלי אלאלוף: מבחינתי אני מאוד מבקש שהאוצר ישקול בצורה מאוד חיובית, וגם אתם, נציבות שירות המדינה, על האפשרות של רטרואקטיביות כי תקופת המאבק היא חלק מעבודתם.
אלי אלאלוף: היא הייתה ארוכה מדי לעניות דעתי ולכן כדאי שתבדקו את האפשרות.
מיכל בירן: העיכוב הבירוקרטי לא באשמתם.
אלי אלאלוף: לאפשר להם את התיקון הזה, ותלכו בצורה חיובית.
אלי אלאלוף: לפחות חלקית אם לא בכלל.
שי בירן: אדוני לגבי העוזמ"שים, קודם כל תודתנו נתונה - - -
אלי אלאלוף: עוזמ"שים?
שי בירן: עוזרים משפטיים.
אלי אלאלוף: למה אתה מקטין אותם?
אלי אלאלוף: עוזרים משפטיים.
אלי אלאלוף: הם עושים אדירה.
אלי אלאלוף: אם השופטים מצליחים זה גם בעזרתם.
אלי אלאלוף: יש פה נציגים של העוזרים המשפטיים?
שי בירן: נמצא איתנו גם יו"ר איגוד המשפטנים וגם יו"ר ועד העוזרים המשפטיים, שרית, ויו"ר האיגוד איציק גורדון.
אלי אלאלוף: אני זוכר אותך מהדיון.
שרית טוביס: אני רוצה להודות לאדוני על כל הליווי.
שרית טוביס: גם בשנה האחרונה, גם כשלא היו דיונים, היה ליווי צמוד של הוועדה, לעקוב ולראות מה קורה עם המאבק, ותודה רבה גם לחברת כנסת מיכל בירן על כל הליווי והתמיכה בשנה האחרונה גם לפני כן בשביתה, באמת, זה לא יסולא מפז.
שרית טוביס: אז תודתנו של כל העוזרים המשפטיים.
אלי אלאלוף: אנחנו שמחים וזה תפקידנו.
שי בירן: הערה קצרה - - -